《薛玠两投诗以古风谢之》
宋代·陈文蔚

知君家住象山麓，日有见闻新耳目。
自怜各在天一涯，休誉惟能采乡曲。
却来一见玉溪头，已知标致非凡俗。
等闲挥翰墨淋浪，惠我新诗不金玉。
强将学问说根源，异同更与明朱陆。
吾道工夫有端绪，要是义精仁乃熟。
博文约礼是真传，收拾奇功归谨独。
参前倚衡勿间断，千功断弦端可续。
手披诗卷荷情真，聊以斯言报谆复。

作者简介：陈文蔚（约公元1210年前后在世）字才卿，上饶人。生卒年均不详，约宋宁宗嘉泰初前后在世。师事朱熹。尝举进士。庆元中，（1198）馆于朱熹家，课其诸孙。又讲读铅山。端平二年，（1235）都省言其所作尚书类编，有益治道，诏补迪功郎。学者称克斋先生。文蔚著有克斋集十七卷，《四库总目》传于世。